אליס קופר

אליס קופר (באנגלית: Alice Cooper; נולד ב-4 בפברואר 1948) הוא שם הבמה של וינסנט דיימון פרנייר (Vincent Damon Furnier), זמר רוק אמריקאי, ממובילי מהפכת גלאם רוק בשנות השבעים, אשר התפרסם במופעי האימה שלו. וינסנט דיימון פרנייר נולד בדטרויט, מישיגן שבארצות הברית. אביו היה נוצרי-אוונגליסטי וחבר בזרם הנוצרי כנסיית ישו "ביקרטונייט" (אנ') שסבו היה הנשיא שלה. לאחר שהיה חולה מאוד בילדותו עברה משפחתו לפיניקס שבאריזונה. השם "אליס קופר" היה שמה של אחת הלהקות שהקים, ומשם אימץ אותו כשם במה. בדומה לרבים מחלוצי הרוק הכבד, קופר השקיע רבות בגימיקים. יותר משהיה זמר, הוא היה דמות תיאטרלית. הוא היה ממובילי תופעת פולחן השטן ברוק הכבד: להקות רוק כבד רבות באותן שנים התפרעו והשתמשו במוטיבים "שטניים" ו"לא-חינוכיים" במלות השירים ובהופעות, אולם קופר הרחיק לכת יותר מכולם. קופר היה מופיע על הבמה עם שיערו השחור הארוך, כאשר כל פניו מכוסים באיפור כבד, אשר הפך אותו לדמות אימתנית. לראשו היה חובש כובע קוסמים שחור, לגופו הצנום הוא היה לובש בגדי עור שחורים, ובידו היה מחזיק שוט. בהופעותיו, אשר נראו יותר כמו תיאטרון אימה מאשר כמו הופעה מוזיקלית, על הבמה הוצגה תפאורה מושקעת שכללה ארמונות, גופות, שלדים, גולגולות ועוד. בזמן שהוא שר, הופיעו על הבמה יצורים מפלצתיים כמו המפלצת של פרנקנשטיין, אשר בעזרת אמצעים תיאטרליים הוצאו להורג בשלל דרכים שונות ומשונות, כגון גיליוטינה, כיסא חשמלי ועוד. כמו כן, אליס קופר הרבה להשתמש בבובות בהופעותיו, לצורך המחשת נושאי שיריו. הוא שר את השיר "האדם שמאחורי המסכה" עבור סרט האימה הפופולרי "יום שישי ה-13". הקהל אהב את ה"תיאטרון" של קופר, והוא הפך לא רק לזמר מצליח, אלא גם לגיבור תרבות בעיני חובבי הרוק הכבד. קופר לא הגביל את הופעותיו התיאטרליות לנושא האימה, והשתתף באופן קבוע בתוכנית הבידור האמריקאית "החבובות" ("The Muppet Show"), המבוססת על בובות, ואף הופיע על הבמה עם כוכבי התוכנית. בנוסף, הוא הופיע בתפקיד אורח בסרט ״עולמו של וויין״, בסצנה המפורסמת שבה וויין וחברו גארת' משתחווים לו ואומרים: ״We're not worthy" (אנחנו לא ראויים), ובפרק של "מופע שנות ה-70". כן השתתף קופר בסרט "צללים אפלים" בבימויו של טים ברטון ובכיכובו של השחקן ג'וני דפ, כשחלק ממערך הבדיחות במהלך הסרט התמקד בעובדה שהשם "אליס" הוא שם האופייני לנשים ולא לגברים. ב-16 ביוני 2016 הופיע בישראל באמפיפארק רעננה. קופר עבד עם Guns N' Roses באלבום Use Your Illusion I, שם הוא שימש בתור זמר ראשי יחד עם אקסל רוז בשיר The Garden. ב-2015 החל לעבוד עם ג'וני דפ וג'ו פרי על פרויקט "הוליווד ומפירז". עבד גם עם Twisted sister בשירם Be cruel to your school בשנות ה-80. אף על פי שבהופעותיו גילם קופר דמות פרועה, ולשם כך התאפר, התפרע, גידל שיער, צבע את פניו ויצר לעצמו תדמית שקשורה במוטיבים של דם ומוות, דמות זאת רחוקה מדמותו בחייו האמיתיים. קופר נשוי לאישה אחת כל חייו, ואב לילדים. בשנת 1977 החליט קופר להגמל מהתמכרותו לאלכוהול, לאחר 10 שנות שתייה מסיבית. זוהי הסיבה שווינסנט פרנייר לא רצה לחתום על אלבומיו בשמו האמיתי והחליט להמציא לעצמו שם-במה. הוא שאף לעשות הפרדה מוחלטת בין דמותו כזמר לחייו הפרטיים. באחד הראיונות הוא סיפר, כי הוא כל-כך הפריד בין דמותו לאישיותו האמיתית, עד כי ילדיו, כשהיו רואים אותו בטלוויזיה, היו אומרים "הנה אליס קופר של אבא". ווינסנט פרנייר מרבה להתנדב ולתרום לקהילה. (Pretties for You (1969 (Easy Action (1970 (Love It to Death (1971 (Killer (1971 (School's Out (1972 (Billion Dollar Babies (1973 (Muscle of Love (1973 (Welcome to My Nightmare (1975 (Alice Cooper Goes to Hell (1976 (Lace and Whiskey (1977 (From the Inside (1978 (Flush the Fashion (1980 (Special Forces (1981 (Zipper Catches Skin (1982 (DaDa (1983 (Constrictor (1986 (Raise Your Fist and Yell (1987 (Trash (1989 (Hey Stoopid (1991 (The Last Temptation (1994 (Brutal Planet (2000 (Dragontown (2001 (The Eyes of Alice Cooper (2003 (Dirty Diamonds (2005 (Along Came a Spider (2008 (Welcome 2 My Nightmare (2011 (Paranormal (2017 (Detroit Stories (2021 (Road (2023 Billion Dollar Babies Black Widow Feed my Frankenstein Fire I'm 18 No More Mr. Nice Guy Poison School's Out Under My Wheels Only Women Bleed Hey Stoopid Freedom מדיה וקבצים בנושא אליס קופר בוויקישיתוף אתר האינטרנט הרשמי של אליס קופר אליס קופר, ברשת החברתית פייסבוק אליס קופר, ברשת החברתית אקס (טוויטר) אליס קופר, ברשת החברתית אינסטגרם אליס קופר, ברשת החברתית טיקטוק אליס קופר, סרטונים בערוץ היוטיוב אליס קופר, במסד הנתונים הקולנועיים IMDb (באנגלית) אליס קופר, באתר אפל מיוזיק (באנגלית) אליס קופר, באתר ספוטיפיי אליס קופר, באתר Last.fm (באנגלית) אליס קופר, באתר AllMusic (באנגלית) אליס קופר, באתר MusicBrainz (באנגלית) אליס קופר, אמן באתר Encyclopedia Metallum (באנגלית) אליס קופר, באתר דיזר אליס קופר, באתר Yandex.Music (ברוסית) אליס קופר, באתר Discogs (באנגלית) אליס קופר, באתר Songkick (באנגלית) אליס קופר, באתר Genius אליס קופר, באתר בילבורד (באנגלית) אליס קופר, באתר טיידל (באנגלית) אליס קופר, באתר אמזון מיוזיק משה קוטנר, אליס קופר עדיין מצליח להפתיע, באתר הארץ, 21 בספטמבר 2011 עמי פרידמן, אליס קופר: "תתכוננו לסיוט הכי גדול שלכם", באתר ynet, 20 במאי 2016 ליאם בן דוד, אליס קופר בישראל: מי שלא בא הפסיד, ובגדול, באתר nrg‏, 17 ביוני 2016 עמית סלונים‏, תחיית המתים: אליס קופר חשמל את ישראל עם שואו מטורף, באתר וואלה, 17 ביוני 2016